CELEX: 62016CN0190
Language: el
Date: 2016-04-05 00:00:00
Title: Υπόθεση C-190/16: Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 5 Απριλίου 2016 – Werner Fries κατά Lufthansa CityLine GmbH

20.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/5
            
         Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 5 Απριλίου 2016 – Werner Fries κατά Lufthansa CityLine GmbH
   (Υπόθεση C-190/16)
   (2016/C 222/06)
   Γλώσσα διαδικασίας: η γερμανική
   
      Αιτούν δικαστήριο
   
   Bundesarbeitsgericht
   
      Διάδικοι στην υπόθεση της κύριας δίκης
   
   
      Ενάγων: Werner Fries
   
      Εναγομένη: Lufthansa CityLine GmbH
   
      Προδικαστικά ερωτήματα
   
   
               1)
            
            
               Συνάδει το FCL.065, στοιχείο β', του παραρτήματος Ι του κανονισμού (ΕΕ) 1178/2011 (1) με την απαγόρευση διακρίσεων λόγω ηλικίας κατά το άρθρο 21, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης;
            
         
               2)
            
            
               Συνάδει το FCL.065, στοιχείο β', του παραρτήματος Ι του κανονισμού (ΕΕ) 1178/2011 με το άρθρο 15, παράγραφος 1, του Χάρτη, κατά το οποίο κάθε πρόσωπο έχει δικαίωμα να εργάζεται και να ασκεί το επάγγελμα το οποίο επιλέγει ή αποδέχεται ελεύθερα;
            
         
               3)
            
            
               Σε περίπτωση καταφατικής απαντήσεως στο πρώτο και το δεύτερο ερώτημα:
               
                           α)
                        
                        
                           Καταλαμβάνονται από την έννοια των «εμπορικών αερομεταφορών» κατά το FCL.065, στοιχείο β', και/ή κατά τον ορισμό της έννοιας αυτής στο FCL.010 του παραρτήματος Ι του κανονισμού (ΕΕ) 1178/2011 επίσης και οι λεγόμενες «κενές πτήσεις» οι οποίες εκτελούνται στο πλαίσιο της εμπορικής δραστηριότητας των αερομεταφορέων χωρίς να πραγματοποιείται στο πλαίσιο αυτό μεταφορά επιβατών, φορτίου ή αλληλογραφίας;
                        
                     
                           β)
                        
                        
                           Καταλαμβάνονται από την έννοια των «εμπορικών αερομεταφορών» κατά το FCL.065, στοιχείο β', και/ή κατά τον ορισμό της έννοιας αυτής στο FCL.010 του παραρτήματος Ι του κανονισμού (ΕΕ) 1178/2011 η εκπαίδευση και η διενέργεια εξετάσεων στο πλαίσιο των οποίων ο υπερεξηκονταπενταετής χειριστής παρίσταται στο πιλοτήριο του αεροσκάφους όχι ως μέλος του πληρώματος των κυβερνητών;
                        
                     
         
      (1)  Κανονισμός (ΕΕ) αριθ. 1178/2011 της Επιτροπής, της 3ης Νοεμβρίου 2011, για τον καθορισμό τεχνικών απαιτήσεων και διοικητικών διαδικασιών όσον αφορά το ιπτάμενο προσωπικό πολιτικής αεροπορίας δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 311, σ. 1).